stanford-oval/wikipedia huggingface dataset:
โอลิมปิกฤดูหนาว 2022
การเสนอตัวเป็นเจ้าภาพ

เมื่อคณะกรรมการโอลิมปิกสากลได้รับสมัครเมืองเพื่อเสนอตัวเป็นเจ้าภาพจัดโอลิมปิกฤดูหนาว 2022 ในเดือนตุลาคม ค.ศ. 2012 เมื่อวันที่ 14 พฤศจิกายน ค.ศ. 2013 คณะกรรมการบริหารคณะกรรมการโอลิมปิกสากลตรวจสอบการเสนอตัวเป็นเจ้าภาพ เมื่อวันที่ 7 กรกฎาคม ค.ศ. 2014 คณะกรรมการโอลิมปิกสากล เลือก ออสโล ประเทศนอร์เวย์, อัลมาเตอ ประเทศคาซัคสถาน และปักกิ่ง ประเทศจีน เป็นเมืองสุดท้ายของการเสนอตัว แต่ออสโล ถอนตัวออกการเสนอตัว ในวันที่ 1 ตุลาคม 2014 จึงเหลือแค่ 2 เมือง คือ อัลมาเตอ และปักกิ่ง
เมื่อวันที่ 31 กรกฎาคม ค.ศ. 2015 มีการเลือกเจ้าภาพโอลิมปิก 2022 ที่กัวลาลัมเปอร์ ประเทศมาเลเซีย มีมติเลือกปักกิ่งเป็นเจ้าภาพโอลิมปิกฤดูหนาว 2022 ซึ่งทำให้การแข่งขันกีฬาโอลิมปิกที่จัดขึ้นในเอเชียติต่อกัน 3 ครั้ง หลังจาก พย็องชัง ได้เป็นเจ้าภาพ โอลิมปิกฤดูหนาว 2018 และโตเกียวได้เป็นเจ้าภาพโอลิมปิกฤดูร้อน 2020 และปักกิ่ง จะเป็นเมืองแรกที่จะเป็นเจ้าภาพทั้งฤดูร้อน และโอลิมปิกฤดูหนาว
การเสนอตัวเป็นเจ้าภาพ > การลงคะแนน

| ผลการตัดสินประเทศเจ้าภาพโอลิมปิกฤดูหนาว 2022 |
| --- | --- | --- |
| เมือง | ประเทศ | รอบที่ 1 |
| ปักกิ่ง |  จีน | 44 |
| อัลมาเตอ |  คาซัคสถาน | 40 |
การเสนอตัวเป็นเจ้าภาพ > การลงคะแนน > เมืองที่ถอนตัว

กรากุฟ ประเทศโปแลนด์
ลวีฟ ประเทศยูเครน
ออสโล ประเทศนอร์เวย์
สต็อกโฮล์ม ประเทศสวีเดน
สถานที่

คณะกรรมการโอลิมปิก 2022 ของปักกิ่ง ได้เสนอสถานที่จัดการแข่งขัน ใน 20 กุมภาพันธ์ 2014 ในกรุงปักกิ่งและเมืองจางเจียโขว่
สถานที่ > ปักกิ่ง

สนามกีฬาแห่งชาติปักกิ่ง – พิธีเปิดและพิธีปิด
สนามกีฬาในร่มนครหลวงปักกิ่ง –  ระบำสเกต,วิ่งสเกตแทร็คระยะสั้น
ศูนย์กีฬาอู่เกอซง – ฮอกกี้น้ำแข็ง
สนามกีฬาในร่มแห่งชาติปักกิ่ง  – ฮอกกี้น้ำแข็ง
ศูนย์กีฬาทางน้ำแห่งชาติปักกิ่ง– เคอลิ่ง
สนามสปีดสเกตแห่งชาติ –  วิ่งสเกตทางยาว
บิ๊ก แอร์ โส่วกัง  – บิ๊กแอร์
หมู่บ้านนักกีฬาโอลิมปิกฤดูหนาวปักกิ่ง
สถานที่ > หยางฉิง

ลานสกีอัลไพน์เสี่ยวไห่โถว – สกีลงเขา
ศูนย์กีฬาสไลดิงแห่งชาติ –  บอบสเล,ลุจ และ สเคเลทัน
หมู่บ้านนักกีฬาหยางฉิง
สถานที่ > จางเจียโขว่

ศูนย์กีฬากระโดดสกีแห่งชาติ – กีฬากระโดดสกี, กีฬานอร์ดิกแบบผสม (กระโดดสกี)
ศูนย์ทวิกีฬาฤดูหนาวแห่งชาติ – ทวิกีฬาฤดูหนาว
อุทยานหิมะเกนติง – สโนว์บอร์ด, สกีฟรีสไตล์
ศูนย์กีฬาครอสคันทรีแห่งชาติ  – สกีครอสคันทรี , กีฬานอร์ดิกแบบผสม (กระโดดสกี)
หมู่บ้านนักกีฬาจางเจียโขว่
ศูนย์พิธีการมอบเหรียญรางวัลจางเจียโขว่
ชนิดกีฬาที่แข่งขัน

โอลิมปิกฤดูหนาวในครั้งนี้มีการแข่งขันทั้งหมด 15 รายการใน 7 ชนิดกีฬา
ทวิกีฬาฤดูหนาว (11)
บอบสเล
บอบสเล (4)
สเกเลตัน (2)
เคอร์ลิง (3)
ฮอกกี้น้ำแข็ง (2)
ลูช (4)
สเกต
สเกตลีลา (5)
สเกตความเร็วระยะสั้น (9)
สเกตความเร็ว (14)
สกี
สกีลงเขา (11)
สกีข้ามทุ่ง (12)
สกีลีลา (13)
สกีนอร์ดิกผสม (3)
สกีกระโดดไกล (5)
สโนว์บอร์ด (11)
ประเทศที่เข้าร่วมแข่งขัน

ณ วันที่ 24 มกราคม พ.ศ. 2565 มีดังนี้
| คณะกรรมการโอลิมปิกแห่งชาติที่เข้าร่วมการแข่งขัน |
| --- | --- |
   แอลเบเนีย (1)   อเมริกันซามัว (1)   อันดอร์รา (5)   อาร์เจนตินา (6)   อาร์มีเนีย (6)   ออสเตรเลีย (44)   ออสเตรีย (106)   อาเซอร์ไบจาน (2)   เบลารุส (29)   เบลเยียม (19)   โบลิเวีย (2)   บอสเนียและเฮอร์เซโกวีนา (6)   บราซิล (10)   บัลแกเรีย (16)   แคนาดา (215)   ชิลี (4)   จีน (176) (เจ้าภาพ)   โคลอมเบีย (3)   โครเอเชีย (11)   ไซปรัส (1)   เช็กเกีย (113)   เดนมาร์ก (62)   ติมอร์-เลสเต (1)   เอกวาดอร์ (1)   เอริเทรีย (1)   เอสโตเนีย (26)   ฟินแลนด์ (95)   ฝรั่งเศส (86)   จอร์เจีย (9)   เยอรมนี (149)   กานา (1)   สหราชอาณาจักร (50)   กรีซ (5)   เฮติ (1)   ฮ่องกง (3)   ฮังการี (14)   ไอซ์แลนด์ (5)   อินเดีย (1)   อิหร่าน (3)   ไอร์แลนด์ (6)   อิสราเอล (6)   อิตาลี (118)   จาเมกา (6)   ญี่ปุ่น (124)   คาซัคสถาน (34)   คอซอวอ (2)   คีร์กีซสถาน (1)   ลัตเวีย (57)   เลบานอน (3)   ลีชเทินชไตน์ (2)   ลิทัวเนีย (13)   ลักเซมเบิร์ก (2)   มาดากัสการ์ (2)   มาเลเซีย (2)   มอลตา (1)   เม็กซิโก (4)   มอลโดวา (5)   โมนาโก (3)   มองโกเลีย (2)   มอนเตเนโกร (3)   โมร็อกโก (1)   เนเธอร์แลนด์ (41)   นิวซีแลนด์ (15)   ไนจีเรีย (1)   มาซิโดเนียเหนือ (3)   นอร์เวย์ (84)   ปากีสถาน (1)   เปรู (1)   ฟิลิปปินส์ (1)   โปแลนด์ (57)   โปรตุเกส (3)   ปวยร์โตรีโก (2)   อาร์โอซี (212)   โรมาเนีย (21)   ซานมารีโน (2)   ซาอุดีอาระเบีย (1)   เซอร์เบีย (2)   สโลวาเกีย (50)   สโลวีเนีย (44)   เกาหลีใต้ (64)   สเปน (14)   สวีเดน (116)   สวิตเซอร์แลนด์ (167)   จีนไทเป (4)   ไทย (4)   ตรินิแดดและโตเบโก (2)   ตุรกี (7)   ยูเครน (45)   สหรัฐ (224)   อุซเบกิสถาน (1)   หมู่เกาะเวอร์จิน (1) 
เข้าร่วมในปี 2018 แต่ไม่ได้เข้าร่วมปี 2022: เข้าร่วมในปี 2022 แต่ไม่ได้เข้าร่วมปี 2018
  เบอร์มิวดา   เคนยา   เกาหลี   เกาหลีเหนือ   สิงคโปร์   แอฟริกาใต้   โตโก   ตองงา :   อเมริกันซามัว   เฮติ   เปรู   ซาอุดีอาระเบีย   ตรินิแดดและโตเบโก   หมู่เกาะเวอร์จิน
ตารางสรุปเหรียญ

ดูเพิ่ม: สรุปเหรียญโอลิมปิกฤดูหนาว 2022
*  เจ้าภาพ ( จีน)
| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  นอร์เวย์ | 16 | 8 | 13 | 37 |
| 2 |  เยอรมนี | 12 | 10 | 5 | 27 |
| 3 |  จีน* | 9 | 4 | 2 | 15 |
| 4 |  สหรัฐ | 8 | 10 | 7 | 25 |
| 5 |  สวีเดน | 8 | 5 | 5 | 18 |
| 6 |  เนเธอร์แลนด์ | 8 | 5 | 4 | 17 |
| 7 |  ออสเตรีย | 7 | 7 | 4 | 18 |
| 8 |  สวิตเซอร์แลนด์ | 7 | 2 | 5 | 14 |
| 9 |  อาร์โอซี | 6 | 12 | 14 | 32 |
| 10 |  ฝรั่งเศส | 5 | 7 | 2 | 14 |
| 11–29 | Remaining | 23 | 39 | 48 | 110 |
| รวม (29 NOC) | รวม (29 NOC) | 109 | 109 | 109 | 327 |
แหล่งที่มา:
การประชาสัมพันธ์

ตราสัญลักษณ์การแข่งขันโอลิมปิกฤดูหนาว 2022 มีชื่อว่า "ความฝันฤดูหนาว" (อังกฤษ: Winter Dream, จีน: 冬梦 ) เป็นรูปปริวรรตของอักษรจีน "冬" โดยใช้สีฟ้า-น้ำเงิน สื่อถึงฤดูหนาว และสีแดง-ส้ม-เหลือง สื่อถึงประเทศจีน โดยมีการเปิดตัวเมื่อวันที่ 15 ธันวาคม พ.ศ. 2560 พร้อมกับตราสัญลักษณ์พาราลิมปิกฤดูหนาว 2022
ส่วนตุ๊กตาสัญลักษณ์ หรือมาสคอตของการแข่งขัน มีกำหนดเปิดตัวในปี พ.ศ. 2563
ความกังวลและข้อถกเถียงของโอลิมปิกฤดูหนาว 2022

หลายเมืองถอนตัวจากการเสนอจัดโอลิมปิก 2022 เพราะกังวลว่าจะต้องใช้ค่าใช้จ่ายสูงหรือขาดการสนับสนุนท้องถิ่นที่จะเป็นเจ้าภาพโอลิมปิก 2022 จึงเหลือเมืองอัลมาเตอและกรุงปักกิ่งในการเสนอตัว
การตัดสินใจที่จะเสนอตัวสำหรับการแข่งขันกีฬาโอลิมปิกเป็นความขัดแย้งในประเทศจีน (และภายนอกประเทศ) เพราะบางส่วนของสถ​​านที่จัดกีฬากลางแจ้งที่นำเสนอประสบสภาวะขาดแคลนหิมะและบางแห่งใกล้อุทยานแห่งชาติในกรุงปักกิ่ง
ตารางสืบทอดการเป็นเจ้าภาพ

| ก่อนหน้า |  | โอลิมปิกฤดูหนาว 2022 |  | ถัดไป |
| --- | --- | --- | --- | --- |
| โอลิมปิกฤดูหนาว 2018 (พย็องชัง เกาหลีใต้) |  | การแข่งขันกีฬาโอลิมปิกฤดูหนาว  (4 กุมภาพันธ์ – 20 กุมภาพันธ์ พ.ศ. 2565) |  | โอลิมปิกฤดูหนาว 2026 (มิลาน/มิลานกอร์ตีนาดัมเปซโซ อิตาลี) |
Beijing national stadium
ประเทศที่เข้าร่วมแข่งขันโอลิมปิกฤดูหนาว 2022   ประเทศที่เข้าร่วมแข่งขันครั้งแรก   วงกลมสีเหลืองเมืองเจ้าภาพ (ปักกิ่ง)
ประเทศตามขนาดทีม
กระแสฟูโก

บทความนี้เกี่ยวกับทฤษฎีแม่เหล็กไฟฟ้า สำหรับพลศาสตร์ของไหล ดูที่ กระแสวน
กระแสวน (อังกฤษ: eddy current) หรือ กระแสฟูโก (Foucault's currents) ตั้งชื่อตาม เลอง ฟูโก นักฟิสิกส์ชาวฝรั่งเศสซึ่งเป็นผู้ค้นพบ เป็นการไหลวนเป็นหลายวงรอบของกระแสไฟฟ้าที่ถูกเหนี่ยวนำขึ้นภายในตัวนำโดยการเปลี่ยนแปลงของสนามแม่เหล็กในตัวนำนั้นตามกฎการเหนี่ยวนำของฟาราเดย์ กระแสวนจะไหลเป็นวงรอบปิดภายในตัวนำในระนาบที่ตั้งฉากกับสนามแม่เหล็ก กระแสเหล่านี้สามารถถูกเหนี่ยวนำให้เกิดภายในตัวนำที่ติดนิ่งอยู่ในบริเวณใกล้เคียงโดยสนามแม่เหล็กที่แปรเปลี่ยนตามเวลาที่สร้างขึ้นโดยแม่เหล็กไฟฟ้าหรือหม้อแปลงกระแสสลับ (ตัวอย่าง) หรือโดยการเคลื่อนที่สัมพัทธ์ระหว่างแม่เหล็กและตัวนำที่อยู่บริเวณใกล้เคียง ขนาดของกระแสในวงรอบหนึ่งจะเป็นสัดส่วนกับความแรงของสนามแม่เหล็ก, พื้นที่ของวงรอบ, และอัตราการเปลี่ยนแปลงของฟลักซ์, และสัดส่วนที่แปรผกผันกับคุณสมบัติความต้านทานของวัสดุ
ตามกฎของเลนซ์ กระแสวนจะสร้างสนามแม่เหล็กสนามหนึ่งที่ตรงข้ามกับสนามแม่เหล็กที่สร้างมันขึ้นมา กระแสวนจึงกลับมาเป็นปฏิปักษ์กับแหล่งที่มาของสนามแม่เหล็กนั้น ยกตัวอย่างเช่นพื้นผิวที่เป็นสื่อกระแสไฟฟ้าที่อยู่บริเวณใกล้เคียงจะออกแรงลากแรงหนึ่งบนแม่เหล็กที่กำลังเคลื่อนที่เพื่อต่อต้านกับการเคลื่อนที่ของแม่เหล็ก แรงลากนั้นเกิดขึ้นเนื่องจากกระแสวนที่ถูกเหนี่ยวนำในพื้นผิวโดยสนามแม่เหล็กที่กำลังเคลื่อนที่ ผลกระทบนี้จะถูกนำมาใช้ในตัวเบรกด้วยกระแสวนที่ถูกใช้ในการหยุดการหมุนของเครื่องมือไฟฟ้าได้อย่างรวดเร็วเมื่อเครื่องมือนั้นถูกถูกปิดกระแสไฟฟ้า กระแสที่ไหลผ่านความต้านทานของตัวนำยังกระจายพลังงานความร้อนในวัสดุอีกด้วย ดังนั้นกระแสวนจึงเป็นแหล่งที่มาของการสูญเสียพลังงานในตัวเหนี่ยวนำ, หม้อแปลง, มอเตอร์และเครื่องกำเนิดไฟฟ้า ที่ใช้ไฟฟ้ากระแสสลับ (AC) และเครื่องจักรกล AC อื่น ๆ ดังนั้นจึงมีความจำเป็นต้องมีการสร้างพิเศษให้กับอุปกรณ์เหล่านั้น เช่นการเคลือบแกนแม่เหล็กเพื่อลดกระแสวน กระแสวนยังถูกใช้อีกด้วยในการให้ความร้อนวัตถุในเตาเผาและอุปกรณ์ที่สร้างความร้อนโดยการเหนี่ยวนำ และในการตรวจสอบรอยแตกและตำหนิในชิ้นส่วนโลหะโดยใช้ 'เครื่องมือทดสอบกระแสวน'
คำอธิบาย > กระจายพลังงานของกระแสวน

ภายใต้สมมติฐานบางอย่าง (วัสดุสม่ำเสมอ, สนามแม่เหล็กสม่ำเสมอ, ไม่มี skin effect, ฯลฯ) พลังงานจะสูญเสียไปเนื่องจากกระแสวนต่อหน่วยมวลสำหรับแผ่นโลหะบางหรือลวด สามารถคำนวณได้จากสมการต่อไปนี้:
เมื่อ
สมการนี้จะใช้ได้เฉพาะภายใต้สิ่งที่เรียกว่าสภาพกึ่งคงที่, เมื่อความถี่ของ magnetisation ไม่ได้ส่งผลให้เกิด skin effect; นั่นคือ คลื่นแม่เหล็กไฟฟ้าจะแทรกซึมวัสดุอย่างเต็มที่
คำอธิบาย > ผลกระทบที่ผิว

บทความหลัก: ผลกระทบที่ผิว
ในสนามที่มีการเปลี่ยนแปลงอย่างรวดเร็ว (หรือที่ความถี่สูง) สนามแม่เหล็กไม่ได้เจาะลึกอย่างสมบูรณ์เข้าไปภายในวัสดุ ปรากฏการณ์นี้เรียกว่า ผลกระทบที่ผิว (อังกฤษ: skin effect) มันส่งผลให้สมการข้างบนใช้ไม่ได้ อย่างไรก็ตาม ในกรณีที่การเพิ่มความถี่ให้เท่ากับความถี่ของสนามจะเพิ่มกระแสวนเสมอ แม้ว่าจะเป็นการเจาะลึกของสนามแบบไม่สม่ำเสมอก็ตาม[ต้องการอ้างอิง]
ความลึกในการเจาะสำหรับตัวนำที่ดีสามารถคำนวนได้จากสมการตอไปนี้
เมื่อ δ เป็นความลึกในการเจาะ (m), f เป็นความถี่ (Hz), μ เป็น ความสามารถในการซึมผ่านแม่เหล็ก ของวัสดุ (H/m), และ σ เป็น ความสามารถในการนำไฟฟ้า ของวัสดุ (S/m)
การประยุกต์ใช้งาน > เบรกแม่เหล็กไฟฟ้า

บทความหลัก: เบรกด้วยกระแสวน
กระแสวนถูกนำไปใช้ในการเบรก; เนื่องจากไม่มีการติดต่อกับผ้าเบรกหรือจานเบรก จึงไม่มีการสึกหรอของกลไก อย่างไรก็ตามเบรกด้วยกระแสวนไม่สามารถ "รักษา" แรงบิดเอาไว้ได้นาน ดังนั้นมันจึงอาจจะใช้ร่วมกับระบบเบรกแบบกลไกธรรมดาได้ เช่นบนรถเครนเหนือหัว การประยุกต์ใช้อีกอย่างก็คือในรถไฟเหาะบางชนิด ที่แผ่นทองแดงหนักที่ยื่นออกมาจากตัวรถจะถูกเคลื่อนที่ระหว่างคู่ของแม่เหล็กถาวรที่มีสนามแข็งแกร่งมาก ความต้านทานไฟฟ้า ภายในของแผ่นทองแดงทำให้เกิดแรงหน่วงคล้ายกับเป็นแรงเสียดทาน ซึ่งกระจายพลังงานจลน์ของรถ เทคนิคเดียวกันนี้จะใช้ในเบรกแม่เหล็กไฟฟ้าในรถยนต์ที่วิ่งบนรางและเพื่อหยุดได้อย่างรวดเร็วของใบมีดในเครื่องมือไฟฟ้าเช่นเลื่อยวงกลม โดยใช้แม่เหล็กไฟฟ้าเมื่อตรงข้ามกับแม่เหล็กถาวร, ความแข็งแรงของสนามแม่เหล็กสามารถปรับเปลี่ยนได้และขนาดของกระแสวนก็สามารถเปลี่ยนแปลงได้
การประยุกต์ใช้งาน > แรงผลักและแรงยก

บทความหลัก: การแขวนลอยด้วยไฟฟ้าพลศาสตร์
ในสนามแม่เหล็กที่แปรผัน กระแสเหนี่ยวนำจะแสดงออกถึงแรงผลักเหมือนแม่เหล็กสองขั้ว วัตถุที่เป็นสื่อกระแสไฟฟ้าจะประสบกับแรงผลัก แรงผลักนี้สามารถยกวัตถ​​ุต้านแรงโน้มถ่วงแม้ว่าจะมีกำลังไฟฟ้​​าใส่ให้อย่างต่อเนื่องเพื่อที่จะแทนที่พลังงานที่กระจายไปด้วยกระแสวน ตัวอย่างการประยุกต์ใช้คือการแยก กระป๋องอลูมิเนียม ออกจากโลหะอื่น ๆ ใน ตัวแยกด้วยกระแสวน โลหะที่มีส่วนผสมของเหล็กจะยึดติดกับแม่เหล็ก และอลูมิเนียม (และตัวนำไม่ใช่เหล็กอื่น ๆ) จะถูกบังคับให้ออกไปไกลจากแม่เหล็ก; นี้สามารถแยกน้ำเสียให้เป็นเศษโลหะที่มีเหล็กและอโลหะ
ด้วยแม่เหล็กที่แข็งแกร่งมากแบบที่มีด้ามจับ เช่นพวกที่ทำจาก นีโอดิเมียม เราสามารถสังเกตผลที่คล้ายกันมากโดยการกวาดแม่เหล็กอย่างรวดเร็วเหนือเหรียญที่วางแยกกันเพียงเล็กน้อย ทั้งนี้ขึ้นอยู่กับความแข็งแรงของแม่เหล็ก เอกลักษณ์ของเหรียญและการแยกระหว่างแม่เหล็กกับเหรียญ เราอาจเหนี่ยวนำเหรียญให้ถูกผลักดันไปอยู่หน้าของแม่เหล็กเล็กน้อย - แม้ว่าเหรียญจะไม่มีองค์ประกอบของแม่เหล็กก็ตามเช่นเหรียญเพนนีของสหรัฐ อีกตัวอย่างหนึ่งจะเกี่ยวข้องกับการหย่อนแม่เหล็กที่แข็งแกร่งลงท่อทองแดง - แม่เหล็กจะตกลงช้ากว่าอย่างมาก
ในตัวนำที่ไม่มี ความต้านทานไฟฟ้า (ตัวนำยิ่งยวด) กระแสวนที่พื้นผิวจะกกหักล้างกับสนามภายในตัวนำ ดังนั้นมันจึงไม่มีสนามแม่เหล็กแทรกซึมเข้าไปในตัวนำ เนื่องจากไม่มีพลังงานจะสูญเสียไปในความต้านทาน กระแสวนที่ถูกสร้างขึ้นเมื่อแม่เหล็กถูกนำมาอยู่ใกล้ตัวนำจะยังคงมีอยู่แม้ว่าหลังจากแม่เหล็กอยู่นิ่ง ๆ และสามารถรักษาความสมดุลของแรงโน้มถ่วงได้จริง ที่ช่วยให้เกิด การลอยด้วยแม่เหล็ก ตัวนำยิ่งยวดยังแสดงปรากฏการณ์ควอนตัมโดยเนื้อแท้แยกจากกันอีกด้วยที่เรียกว่า Meissner effect ในปรากฏการณ์นี้เส้นสนามแม่เหล็กใด ๆ ที่ปรากฏอยู่ในวัสดุเมื่อวัสดุกลายเป็นตัวนำยิ่งยวด เส้นสนามแม่เหล็กจะถูกผลักออก ดังนั้นสนามแม่เหล็กในตัวนำยิ่งยวดจึงเป็นศูนย์เสมอ
โดยใช้ แม่เหล็กไฟฟ้า ที่มีสวิทชิ่งแบบอิเล็กทรอนิกส์เทียบได้กับ การควบคุมความเร็วด้วยอิเล็กทรอนิกส์ มันเป็นไปได้ในการสร้างสนามแม่เหล็กไฟฟ้าที่เคลื่อนไหวได้ในทุกทิศทาง ตามที่ได้อธิบายไว้ในส่วนข้างบนเกี่ยวกับเบรกด้วยกระแสวน พื้นผิวตัวนำที่ไม่ใช่พวก ferromagnetic มีแนวโน้มที่จะอยู่เฉย ๆ ภายในสนามที่เคลื่อนไหวนี้ เมื่อสนามนี้มีการเคลื่อนไหวอย่างไรก็ตาม ยานพาหนะสามารถลอยและถูกขับเคลื่อนได้ นี่เทียบได้กับแม็กเลฟ แต่ไม่ได้ผูกติดกับราง
การประยุกต์ใช้งาน > ผลกระทบของแรงดูด

ในรูปทรงเรขาคณิตบางอย่าง แรงโดยรวมของกระแสวนสามารถดึงดูดได้ในจุดที่เส้นฟลักซ์วิ่งผ่าน 90 องศากับพื้นผิว กระแสที่เหนี่ยวนำในตัวนำที่อยู่ใกล้เคียงทำให้เกิดแรงที่ผลักดันตัวนำไปหาแม่เหล็กไฟฟ้า
การประยุกต์ใช้งาน > การระบุตัวตนของโลหะ

ใน เครื่องจำหน่าย แบบหยอดเหรียญ, กระแสวนถูกนำมาใช้ในการตรวจสอบเหรียญปลอม เหรียญจะไหลผ่านแม่เหล็กอยู่กับที่ และกระแสวนจะชะลอความเร็ว ความแข็งแกร่งของกระแสวน ซึ่งเป็นแรงต้าน ขึ้นอยู่กับการนำไฟฟ้าของเหรียญโลหะ เหรียญปลอมจะชะลอตัวลงในระดับที่แตกต่างจากเหรียญแท้ และนี้จะใช้ในการส่งพวกมันลงในช่องกำจัดออก
การประยุกต์ใช้งาน > การตรวจจับการสั่นสะเทือนและตำแหน่ง

กระแสวนจะถูกใช้ในบางประเภทของ ตัวรับรู้สิ่งใกล้เคียง (อังกฤษ: proximity sensor) เพื่อสังเกตการสั่นสะเทือนและตำแหน่งของแบริ่งภายในเพลาหมุนของพวกมัน เทคโนโลยีนี้แต่เดิมถูกบุกเบิกในช่วงทศวรรษที่ 1930 โดยนักวิจัยที่บริษัทเจเนอรัลอิเล็กทริก โดยใช้วงจรหลอดสูญญากาศ ในช่วงปลายทศวรรษที่ 1950 เวอร์ชันที่เป็นโซลิดเสตทได้รับการพัฒนาโดยนาย Donald E. Bently ที่ Bently Nevada คอร์ปอเรชั่น ตัวตรวจจับเหล่านี้มีความไวเป็นอย่างมากต่อการขยับเขยื้อนขนาดเล็กมากทำให้พวกมันเหมาะมากในการสังเกตการสั่นสะเทือนขนาดเล็ก (ขนาดหนึ่งในพันของนิ้ว) ใน turbomachinery สมัยใหม่ เซ็นเซอร์ความใกล้ชิดทั่วไปจะถูกใช้สำหรับการเฝ้าดูการสั่นสะเทือนที่มีขนาด 200 mV/mil การใช้อย่างแพร่หลายของเซ็นเซอร์ดังกล่าวใน turbomachinery ได้นำไปสู่​​การพัฒนามาตรฐานอุตสาหกรรมที่กำหนดประโยชน์และการประยุกต์ใช้ของพวกมัน ตัวอย่างของมาตรฐานดังกล่าวคือมาตรฐาน 670 ของ สถาบันปิโตรเลียมอเมริกัน (API) และมาตรฐาน 7919 ของ ISO
ตัวรับรู้การเร่งความเร็วของรถเฟอร์รารี่ที่เรียกว่า Ferraris sensor เป็นเซ็นเซอร์แบบไร้จุดสัมผัสที่ใช้กระแสวนในการวัดอัตราเร่งสัมพันธ์
การประยุกต์ใช้งาน > การทดสอบโครงสร้าง

เทคนิคที่ใช้กระแสวนมักใช้สำหรับ การตรวจสอบแบบไม่ทำลาย (อังกฤษ: nondestructive examination (NDE)) และการเฝ้าดูสภาพของโครงสร้างโลหะที่หลากหลาย รวมทั้งท่อ แลกเปลี่ยนความร้อน ลำตัวเครื่องบินและส่วนประกอบโครงสร้างของเครื่องบิน
การประยุกต์ใช้งาน > ผลข้างเคียง

กระแสวนเป็นสาเหตุรากของ skin effect ในตัวนำไฟฟ้าที่กระแส AC ไหลผ่าน
ในทำนองเดียวกันในวัสดุแม่เหล็กที่มีการนำไฟฟ้าที่แน่นอน กระแสวนทำให้เกิดการคุมขังของสนามแม่เหล็กส่วนใหญ่ไว้ในความลึกเพียงแค่พื้นผิวของวัสดุ ผลกระทบนี้จะจำกัด ฟลักซ์เชื่อมโยง ใน ตัวเหนี่ยวนำ และ หม้อแปลง ที่มี แกนแม่เหล็ก
การประยุกต์ใช้งาน > การประยุกต์ใช้อื่น ๆ

รถยนต์ Belays ปีนหน้าผา
เบรคสายซิป
อุปกรณ์ตกอิสระ
เครื่องตรวจจับโลหะ
เครื่องวัดการนำไฟฟ้าสำหรับโลหะที่ไม่ใช่แม่เหล็ก
ตัวขับปรับความเร็วได้#ตัวขับด้วยกระแสวน
การทดสอบกระแสวน
มิเตอร์ไฟฟ้า (มิเตอร์แบบเหนี่ยวนำด้วยไฟฟ้ากลไก)
การให้ความร้อนด้วยการเหนี่ยวนำ
เครื่องจำหน่ายสินค้าอัตโนมัติ (การตรวจหาเหรียญ)
การวัดความหนาของผิวเคลือบ
การวัดความต้านทานของแผ่น
เครื่องแยกด้วยกระแสวน สำหรับแยกโลหะ
เครื่องวัดความเร็ว แบบกลไก (อังกฤษ: Mechanical speedometer)
การใช้งานด้านความปลอดภัยจากอันตรายและการตรวจสอบข้อบกพร่อง
กระแสวน (I, red) ถูกเหนี่ยวนำขึ้นในแผ่นโลหะตัวนำ (C) เมื่อแผ่นโลหะเคลื่อนที่ไปทางขวาใต้แม่เหล็ก (N) สนามแม่เหล็ก (B, green) จะชี้ลงผ่านแผ่นโลหะ สนามที่เพิ่มขึ้นที่ขอบนำ (อังกฤษ: leading edge) ของแม่เหล็ก (ซ้าย) จะเหนี่ยวนำกระแสให้ไหลทวนเข็มนาฬิกา, ซึ่งโดย กฏของเลนซ์ จะสร้างสนามแม่เหล็กของตัวมันเอง (left blue arrow) ชี้ขึ้นข้างบน, ซึ่งต้านกับสนามของแม่เหล็ก, เป็นการสร้างแรงหน่วง ในทำนองเดียวกัน ที่ขอบท้าย (อังกฤษ: trailing edge) ของแม่เหล็ก (ขวา), กระแสจะไหลตามเข็มนาฬิกาและสนามต้านจะชี้ลงล่างจะถูกสร้างขึ้น (right blue arrow) ซึ่งเป็นการสร้างแรงหน่วงเช่นกัน
การเบรกด้วยกระแสวน
(ซ้าย) กระแสวน (I, red) ภายในแกนกลางเหล็กแข็งของหม้อแปลง (ขวา) แกนกลางทำด้วยเหล็กบางเคลือบขนานกับสนาม (B, green) ด้วยฉนวนระหว่างเหล็กบางเคลือบสามารถช่วยลดกระแสวนลงได้ ถึงแม้ว่าสนามและกระแสได้แสดงในทิศทางเดียว จริง ๆ แล้วพวกมันก็ยังมีทิศทางกลับกันกับกระแสสลับในขดลวดของหม้อแปลง
แรงเบรกที่เกิดจากกระแสวนในแผ่นโลหะที่กำลังเคลื่อนที่ผ่านสนามแม่เหล็กภายนอก
ภาคตัดขวางของมอเตอร์เชิงเส้นที่ถูกวางไว้ด้านบนของแผ่นอลูมิเนียมหนา เมื่อรูปแบบสนามของ มอเตอร์เหนี่ยวนำเชิงเส้น กวาดไปทางซ้าย กระแสวนจะถูกทิ้งไว้ข้างหลังในโลหะและนี้ทำให้เส้นสนามเอนเอียง
แผ่นบาง ๆ ของแกนแม่เหล็กในหม้อแปลงช่วยเพิ่มประสิทธิภาพได้อย่างมากโดยการลดกระแสวนให้ต่ำสุด
อันดับสัตว์ฟันแทะ

| อันดับสัตว์ฟันแทะ ช่วงเวลาที่มีชีวิตอยู่: พาลีโอซีนยุคสุดท้าย–ปัจจุบัน  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Placentalia
อันดับใหญ่:: Euarchontoglires
อันดับ:: Rodentia Bowdich, 1821

อันดับย่อย
 Sciuromorpha   Castorimorpha   Myomorpha   Anomaluromorpha   Hystricomorpha

แผนที่แสดงการกระจายพันธุ์ของสัตว์ฟันแทะรอบโลก (ไม่รวมสายพันธุ์ต่างถิ่นที่ถูกนำเข้ามา)
อันดับสัตว์ฟันแทะ (อังกฤษ: rodent, ชื่อวิทยาศาสตร์: Rodentia) เป็นหนึ่งในอันดับของสัตว์เลี้ยงลูกด้วยน้ำนม ซึ่งเป็นประมาณร้อยละ 40 ของสปีชีส์สัตว์เลี้ยงลูกด้วยนมทุกชนิด สัตว์ในอันดับสัตว์ฟันแทะมีถิ่นอาศัยอยู่บนหลายทวีปยกเว้นทวีปแอนตาร์กติกา
วิธีการอยู่อาศัยของสัตว์ฟันแทะมีความหลากหลาย เช่น การอาศัยอยู่บนต้นไม้ การขุดรูอาศัยใต้ดิน หรือการอาศัยแบบครึ่งบกครึ่งน้ำ ชนิดของสัตว์ฟันแทะที่มนุษย์รู้จักกันเป็นอย่างดี ได้แก่ หนู กระรอก แพรรีด็อก เม่น ชิปมังก์ บีเวอร์ หนูตะเภา แฮมสเตอร์ เจอร์บิล แคพิบารา เป็นต้น ในขณะที่กระต่าย กระต่ายแจ็ก กระแต ไพกา ตุ่น และชูการ์ไกลเดอร์ไม่ถูกนับว่าเป็นสัตว์ฟันแทะถึงแม้จะมีรูปลักษณะภายนอกที่คล้ายคลึงกัน และกระต่าย กระต่ายแจ็ก และไพกามีฟันดัดหน้าที่สามารถเติบโตได้เรื่อย ๆ แต่มีจำนวนฟันที่ไม่เท่ากัน และมีพฤติกรรมการเคี้ยวที่ต่างจากสัตว์ฟันแทะ อีกทั้งสัตว์เหล่านี้มีประวัติการวิวัฒนาการที่แตกต่างจากสัตว์ฟันแทะที่แท้จริง จึงได้ถูกจัดให้อยู่ในอันดับกระต่าย โดยอันดับกระต่ายและอันดับสัตว์ฟันแทะเป็น "พี่น้อง" ซึ่งมีบรรพบุรุษร่วมกันที่ฐานและสร้างเคลดที่มีชื่อกลิเรส (Glires)
สัตว์ฟันแทะส่วนใหญ่มีขนาดเล็ก ร่างกายที่แข็งแรง ขาสั้น และหางยาว มีฟันตัดหน้าที่คมซึ่งเหมาะสมสำหรับการแทะอาหาร ขุด และป้องกันตัวเอง โดยส่วนมากจะกินเมล็ดหรือวัสดุอื่น ๆ จากพืช ในขณะที่สมาชิกอื่นอาจจะมีความหลากหลายทางอาหาร สัตว์ฟันแทะเป็นสัตว์สังคมซึ่งอยู่เป็นกลุ่มและมีวิธีการสื่อสารที่ซับซ้อน นอกจากนี้แล้วการผสมพันธุ์ระหว่างสัตว์ในอันดับนี้มีตั้งแต่แบบผัวเดียวเมียเดียว ผัวเดียวหลายเมีย และสำส่อน ตัวเมียจะออกลูกได้เป็นครอก โดยลูกที่ออกมานั้นอาจจะพัฒนาได้อย่างสมบูรณ์หรือไม่นั้นขึ้นอยู่กับแต่ละชนิด
ซากฟอสซิลที่เก่าแก่ที่สุดของสัตว์ฟันแทะมีอายุตั้งแต่สมัยพาลีโอซีนบนมหาทวีปลอเรเชีย ความหลากหลายทางชนิดพันธุ์ของสัตว์ฟันแทะเพิ่มขึ้นอย่างมากในช่วงสมัยอีโอซีน โดยมีสาเหตุมาจากการแพร่กระจายไปยังทวีปต่าง ๆ หรือแม้กระทั่งการข้ามมหาสมุทร สัตว์ฟันแทะที่มาจากทวีปแอฟริกาเดินทางถึงทวีปอเมริกาใต้และมาดากัสการ์ นอกจากนี้แล้วสัตว์ฟันแทะยังเป็นสัตว์เลี้ยงลูกด้วยน้ำนมที่มีสายรกและอาศัยอยู่บนบกกลุ่มแรกที่มาถึงและแพร่กระจายในทวีปออสเตรเลีย
สัตว์ฟันแทะถูกนำมาใช้งานโดยมนุษย์ในหลายด้าน เช่น เสื้อผ้า อาหาร สัตว์เลี้ยง และสัตว์ทดลอง สัตว์ฟันแทะบางชนิด เช่น หนูบ้าน หนูท้องขาว หนูหริ่งบ้านเป็นสัตว์ก่อความรำคาญที่กัดกินอาหารของมนุษย์หรือแพร่เชื้อโรค เมื่อสัตว์เหล่านี้ถูกนำเข้ามาหรือแพร่กระจายมาจากที่อื่น มักจะรุกรานสัตว์ที่อยู่ในท้องถิ่นและอาจก่อให้เกิดการสูญพันธุ์ของสัตว์ท้องถิ่นได้
ถิ่นที่อยู่และการแพร่กระจาย

สัตว์ฟันแทะอาศัยในทุกทวีปยกเว้นทวีปแอนตาร์กติกา นอกจากนี้แล้วยังเป็นสัตว์เลี้ยงลูกด้วยน้ำนมที่อยู่อาศัยบนบกและมีสายรกกลุ่มแรกที่ถึงและแพร่กระจายในทวีปออสเตรเลียและเกาะนิวกินีโดยมนุษย์ไม่ได้มีส่วนเกี่ยวข้องกับปรากฏการณ์นี้ ในทางกลับกันมนุษย์ทำให้สัตว์ฟันแทะเช่น หนูจี๊ด แพร่กระจายในเกาะต่าง ๆ สัตว์ฟันแทะสามารถปรับตัวให้เข้ากับภูมิอากาศเกือบทุกที่บนโลกตั้งแต่ทันดรา (มีหิมะ) ถึงทะเลทราย
สัตว์ฟันแทะบางชนิดเช่น กระรอกต้นไม้ (Tree squirrel) และสมาชิกของวงศ์เม่นโลกใหม่ อาศัยบนต้นไม้ได้ ในขณะที่สัตว์ฟันแทะอื่นเช่นโกเฟอร์ (Gopher) หนูทูโคทูโค (Tuco-tuco) หนูตุ่น (mole rat) อาศัยใต้ดินเป็นส่วนมากและสร้างระบบโพรงที่ซับซ้อน สัตว์ฟันแทะอื่นอีกอาศัยอยู่บนพื้นดิน แต่ยังสามารถสร้างโพรงใต้ดินเพื่อหลบศัตรู บีเวอร์และหนูมัสคแร็ต (Muskrat) อาศัยอยู่ทั้งบนบกและน้ำ แต่สัตว์ฟันแทะที่ปรับตัวกับการอาศัยอยู่ในน้ำมากที่สุดคือ earless water rat จากเกาะนิวกินี นอกจากพื้นที่อาศัยอยู่ในธรรมชาติ สัตว์ฟันแทะบางชนิดอาศัยอยู่ในสภาพแวดล้อมที่มนุษย์สร้างขึ้นเช่น เขตการเกษตรและเมือง
ถึงแม้ว่าสัตว์ฟันแทะบางชนิดเป็นสัตว์ที่ก่อความรังควานให้แก่มนุษย์ สัตว์ฟันแทะอื่นมีบทบาทสำคัญในการหมุนเวียนของระบบนิเวศ บางสมาชิกถือว่าเป็นสิ่งมีชีวิตคีย์สโตน (keystone species) และวิศวกรทางนิเวศวิทยา (ecosystem engineer) ตัวอย่างเช่นในทวีปอเมริกาเหนือ ณ บริเวณเกรตเพลนส์ (Great Plains) การสร้างโพรงของแพรรีด็อกถือว่ามีมีบทบาทสำคัญในการสึกกร่อน การกักตุนก๊าซคาร์บอนไดออกไซด์ และการแจกจ่ายสารอาหารของดินเช่น เพิ่มสารอินทรียและการดูดซึมน้ำของดิน นอกจากนี้แล้วสัตว์กินพืชชนิดอื่นเช่น ควายป่าไบซัน (bison) และพรองฮอร์น (pronghorn) ชอบที่จะกินหญ้าในบริเวณที่อยู่อาศัยของแพรรีด็อก เนื่องจากคุณภาพทางโภชนาการของหญ้าที่สูง
การลดลงของประชากรแพรรีด็อกสามารถนำไปสู่การสูญเสียความหลากหลายทางชีวภาพ (biodiversity loss) ในระดับภูมิภาคและท้องถิ่น การลดลงของการถูกกินของเมล็ดพันธุ์พืช และการเริ่มต้นและแพร่กระจายของพืชต่างถิ่นรุกราน เช่น ฮันนีเมสเก (Prosopis glandulosa) นอกจากนี้แล้วสัตว์ฟันแทะที่ขุดดินอาจจะกินฟรุตติ้งบอดีของเห็ดราและแพร่กระจายสปอร์ผ่านทางมูลของสัตว์ ซึ่งทำให้เห็ดราขยายอาณาเขตและสร้างความสัมพันธ์ระหว่างเชื้อรากับรากพืช
ในหลายพื้นที่เขตร้อน บีเวอร์มีบทบาทสำคัญในการจัดการทรัพยากรน้ำ การที่บีเวอร์สร้างเขื่อนและรังสามารถเปลี่ยนทิศทางของสายน้ำได้ ซึ่งส่งผลให้มีการสร้างพื้นที่ชุ่มน้ำใหม่ งานวิจัยหนึ่งพบว่าการสร้างเขื่อนของบีเวอร์เพิ่มประชากรของไม้ล้มลุกในบริเวณพื้นที่ริมฝั่งน้ำ (riparian zone) ได้ถึงร้อยละ 33 และอีกงานวิจัยหนึ่งพบว่าช่วยเพิ่มประชากรของปลาแซลมอน